  Майя Бывальцева 2020-тӥ арын Удмуртиысь 92 школаослэн вылӥ ӝоглыко интернетэ пырыны луонлыксы кылдоз. 31-тӥ гудырикошконэ элькунын 280 мерлыко ужъюртъёсты вотэсэн герӟан понна инфраструктураез лэсьтон йылпумъяськиз. Со сярысь улосвыл тӧролэн но кивалтэтлэн пресс-службазы ивортӥз. 280 мерлыко ужъюртъёслэн, соос пӧлын школаос, шор ёзо ӧнер дышетсконниос, фельдшер-акушер пунктъёс, муниципал кылдытэтъёслэн администрациоссы, тылпу кысӥсь пунктъёс, инфраструктуразы техника ласянь дась. 1-тӥ коньывуонысен ваньмыз объектъёс вылӥ ӝоглыко интернетэ пырыны луонлык басьтозы Тимур Меджитов, Удмуртиысь информатизацияя но герӟетъя министрМерлыко ужъюртъёсты интернетэз герӟан понна 670 миллион манет висъязы. Куинь ар ӵоже элькунын 875 объектъёсты герӟалозы. 2019-тӥ арын вылӥ ӝоглыко интернетэз улосвылысь 228 ужъюртъёсты герӟазы. Соос пӧлын 113 фельдшер-акушер пунктъёс, 81 школаос, муниципал кылдытэтъёслэн 14 администрациоссы, 13 шор ёзо ӧнер дышетсконниос, Росгвардилэн ньыль ёзэтъёсыз, тылпу кысонъя одӥг часть. Ватсалом, мерлыко ужъюртъёсты вылӥ ӝоглыко интернетэн герӟан ӵектос Росси азьмуртэн кичӧлтэм «Цифровая экономика» йӧскалык ӵектос улсын 2019-тӥ арысен быдэсъяське. Удмуртиысь ваньмыз мерлыко объектъёс вылӥ ӝоглыко вотэсэ 2021-тӥ ар пумозь пырыны быгатозы.  Тегъёс: Ижкар Интернет Удмуртия школаос Технологиос ТимурМеджитов  